21.11.2022
DA
Den Europæiske Unions Tidende
C 441/9
For det tredje begik Retten en retlig fejl og/eller anlagde et åbenbart urigtigt skøn eller foretog en åbenbart urigtig vurdering, da den konkluderede, at undtagelserne, hvis de gav en selektiv fordel (quod non), ikke kunne begrundes med administrativ gennemførlighed.
For det fjerde begik Retten en retlig fejl, da den undlod i tilstrækkeligt omfang at tage hensyn til og anvende dom af 12. september 2006, Cadbury Schweppes og Cadbury Schweppes Overseas, C-196/04, EU:C:2006:544, da den tog stilling til referenceordningen, spørgsmålet, om der forelå en selektiv fordel, eller spørgsmålet om hvorvidt undtagelserne (hvis nogen af dem) eventuelt kunne være begrundet med henblik på en beskyttelse af etableringsfriheden i henhold til artikel 49 TEUF.
Endvidere eller subsidiært undlod Retten at give tilstrækkelige begrundelser for dens konklusion vedrørende dette spørgsmål.
(1)
EUT 2019 L 216, s. 1.
Anmodning om præjudiciel afgørelse indgivet af Consiglio di Stato (Italien) den 19. august 2022 — Autorità di Regolazione per Energia Reti e Ambiente (ARERA) mod Fallimento Esperia SpA og Gestore dei Servizi Energetici SpA — GSE (Sag C-558/22) (2022/C 441/13) Processprog: italiensk Den forelæggende ret Consiglio di Stato
Parter i hovedsagen Appellant: Autorità di Regolazione per Energia Reti e Ambiente (ARERA) Indstævnte: Fallimento Esperia SpA og Gestore dei Servizi Energetici SpA — GSE
Præjudicielt spørgsmål Er — artikel 18 TEUF for så vidt angår den del, hvorefter al forskelsbehandling, der udøves på grundlag af nationalitet inden for rammerne af anvendelsesområdet for traktaterne, er forbudt, — artikel 28 TEUF og 30 TEUF, for så vidt som de bestemmer, at importtold og afgifter med tilsvarende virkning afskaffes, — artikel 110 TEUF for så vidt angår den del, ifølge hvilken afgifter på indførte varer, som er højere end de afgifter, der direkte eller indirekte pålægges lignende indenlandske varer, er forbudt, — artikel 34 TEUF for så vidt angår den del, hvorefter foranstaltninger med tilsvarende virkning som kvantitative indførselsrestriktioner er forbudt, — artikel 107 TEUF og 108 TEUF for så vidt angår den del, hvor det bestemmes, at gennemførelsen af en statsstøtteforanstaltning, der ikke er blevet anmeldt til Kommissionen og ikke er forenelig med det indre marked, er forbudt, — direktiv 2009/28/EF (1) for så vidt angår den del, som fastsætter formålet om at fremme både samhandelen i Fællesskabet med grøn elektricitet og de enkelte medlemsstaters produktionskapacitet,